นายกรัฐมนตรีพร้อมสนับสนุนการพัฒนาจังหวัดนนทบุรีเป็นศูนย์กลางทางด้านธุรกิจที่อยู่อาศัยและพื้นที่การเกษตรสำคัญ
พลเอก ประยุทธ์ จันทร์โอชา นายกรัฐมนตรี พบประชาชนและเยี่ยมชมการดำเนินกิจกรรมร้านค้าชุมชน ณ วัดบางไผ่ พระอารามหลวง ตำบลบางรักใหญ่ อำเภอบางบัวทอง จังหวัดนนทบุรี  ระบุว่าจังหวัดนนทบุรีนั้นมีความสำคัญ เพราะเป็นจังหวัดปริมณฑลมีประชากรหนาแน่นเป็นอันดับ 2 ของประเทศ ทั้งยังเป็นเมืองที่อยู่อาศัย เป็นเมืองของธุรกิจและการพาณิชย์ นอกจากนี้ยังมีพื้นที่การเกษตรที่สำคัญ โดยเฉพาะพื้นที่ปลูกทุเรียนเมืองนนท์ ถ้ามีรัฐบาลยืนยันที่จะสนับสนุนและพัฒนาจังหวัดนนทบุรีทั้งในเรื่องของพื้นที่การเกษตรและการผลักดันให้เป็นศูนย์กลางของธุรกิจและที่อยู่อาศัยโดยไม่มีการวางแผนแม่บทในการพัฒนาโครงสร้างพื้นฐานการคมนาคมขนส่งในจังหวัดนนทบุรีและเชื่อมโยงกับกรุงเทพมหานครและจังหวัดใกล้เคียง ทั้งนี้การพัฒนาก็จำเป็นจะต้องได้รับความร่วมมือจากประชาชนในพื้นที่ทุกคน ที่ต้องเข้าใจแนวทางการพัฒนาร่วมกับรัฐบาลและมีการปรับใช้เทคโนโลยีใหม่ๆเพื่อการประกอบอาชีพ        ระหว่างการพูดคุยกับประชาชน นายกรัฐมนตรี ย้ำว่า รัฐบาลจะจะต้องดูแลประชาชน ผ่านบัตรสวัสดิการแห่งรัฐ ซึ่งจะเป็นการแยกแยะและกำหนดแนวทางดูแลประชาชนแต่ละกลุ่ม ทั้งนี้เมื่อประเทศมีการพัฒนามีรายได้มากขึ้น ก็จะต้องเพิ่มดูแลการประชาชน ซึ่งทั้งหมดรัฐบาลจะต้องค่อยๆ ดำเนินการ ไม่ให้เป็นภาระงบประมาณประเทศ ดังนั้นหากใครระบุว่าจะทำสิ่งไหนให้ ก็ต้องย้อนมองด้วยว่าสิ่งที่ทำมีที่มาอย่างไร         ยืนยันว่าบัตรสวัสดิการแห่งรัฐเป็นนโยบายของรัฐบาลซึ่งนักการเมืองไม่สามารถดำเนินการได้ต้อง ให้เจ้าหน้าที่รัฐให้เป็นผู้จัดทำให้ หากพบเห็นใครที่แอบอ้างให้แจ้งรัฐทันที